Daugiau laisvės.
Visų pirma, privačiai atlikinėdami įvairius užsakymus, jūs turėsite žymiai daugiau laisvės dirbti tada, kada norisi, bei tiek, kiek norisi (jei tai sau galėsite leisti). Žinoma, klientai jums pateiks darbų atlikimo terminus, tačiau jūs patys galėsite nusistatyti savo darbo grafiką bei dirbsite tada, kai jums bus geriausia.
Susikursite savo ,,Brandą".
Taip pat vertėtų nepamiršti ir kito privalumo, kurį teikia individualus darbas. Dirbdami patys sau, jūs kursite savo prekės ženklą bei susikursite sau vardą. Tai yra nemažas privalumas, mat žinomumas pritraukia vis daugiau klientų, o taip pat ir suteikia galimybę prašyti geresnio atlygio iš įvairių užsakymų.
Didesnės galimybės uždirbti.
Tiesa yra ta, jog jeigu jūsų individuali veikla išpopuliarės, jūs galėsite tikrai nemažai uždirbti iš savo darbo.
Trumpas pavyzdys - video montažas. Patyrę montuotojai, dirbantys užsienio klientams, gali tikėtis uždirbti tarp 5 000 ir 10 000 eurų per mėnesį.